钦定古今图书集成/方舆汇编/边裔典/第068卷 > 《女子国赞》晋·郭璞
## 钦定古今图书集成/方舆汇编/边裔典/第068卷 > 《女子国赞》晋·郭璞

简狄有吞，姜嫄有履。女子之国，浴于黄水。“乃娠乃字”，
生男则死

隋

### 炀帝大业十年曹国遣使贡方物

按《隋书炀帝本纪》云云。按《西域传》，“曹国都那密水
南数里，旧是康居之地也。国无主，康国王令子乌建
领之，都城方三里，胜兵千馀人。国中有得悉神，自西
海以东诸国并敬事之，其神有金人焉，金破罗阔丈
有五尺，高下相称，每日以驼五头，马十匹、羊一百口
祭之，常有千人食之不尽。东南去康国百里，西去何
国”百五十里，东去《瓜州》六千六百里。大业中，遣使贡
方物。

大业十一年正月曹国遣使朝贡。

按：《隋书炀帝本纪》云云。